Title: Gestió de calendaris
Course: La meva XTEC > Section: Mòdul 2

1. Entreu al Calendari dins La meva XTEC. Com heu fet a l'activitat anterior, accediu al Calendari.

2. Creeu un calendari de grup-classe. L'objectiu és poder facilitar aquest calendari a un dels vostres grups d'alumnes.
Caldrà que introduïu l'horari de les vostres classes en un grup i matèria concret. Heu d'entrar l'horari setmanal i fer que es repeteixi fins a la finalització del curs escolar.

3. Compartiu

Tot seguit compartiu aquest calendari de dues maneres:

1. Fent-lo públic. Obtingueu la seva adreça (URL) i comproveu que amb aquesta adreça podeu veure el calendari des d'un navegador on no us hàgiu identificat com a persones usuàries de la XTEC.
2. Compartint-lo amb l'organització (XTEC). Obtingueu la seva adreça (URL) i comproveu que amb aquesta adreça només podeu veure el calendari des d'un navegador on prèviament us hàgiu identificat com a persones usuàries de la XTEC.

4. Publiqueu

Si disposeu d'una pàgina web (per exemple un lloc web XTEC, un bloc, un curs de moodle, una wiki...) cerqueu el codi d'inserció d'un calendari i incrusteu-lo de manera que sigui directament visible des de la pàgina web. Aquesta és una activitat amb una certa dificultat. Teniu més informació a la secció Publicant els vostres calendaris del document Calendaris públics.

5. Calendari col·laboratiu

- Creeu un nou calendari (cliqueu sobre la fletxa del desplegable a Els meus calendaris) amb l'objectiu de compartir esdeveniments amb un grup de professorat. En aquest cas, però, altres persones hi tindran permisos d'edició.
- Convideu a participar en el calendari altres persones usuàries de la XTEC (que estiguin fent la formació amb vosaltres o d'altres).
- Configureu els recordatoris i notificacions per defecte del calendari des de la pestanya Notificacions. Comproveu que aquest canvi només afecta com rebeu vosaltres les notificacions però que la resta de persones que tenen el calendari compartit les rebran com les hagin especificat.
- Creeu un esdeveniment en el calendari compartit; per exemple, una data per a fer una trobada presencial. Comproveu que és visible per a totes les persones que tenen el calendari compartit.