Title: Més opcions de correu
Course: La meva XTEC > Section: Mòdul 1

Gestió

1. Apliqueu els següents filtres, per millorar la gestió del vostre correu:

- Obriu un missatge d'una persona del vostre centre, en cas que estigueu treballant a un centre, i premeu el botó Més de la part superior de la pantalla. Entre les opcions que trobareu, trieu Filtra els missatges així. S'obrirà un quadre amb diferents dades que es poden introduir o no per identificar els missatges que es vol filtrar. Després feu clic a l'enllaç Crea un filtre amb aquesta cerca. Aquest és el moment d'aplicar el filtre que interessi. Ara marqueu l'opció Aplica l'etiqueta, obriu el botó Trieu una etiqueta i feu clic a Etiqueta nova. Poseu-li el nom del centre i premeu el botó Crea. D'ara endavant, tots els missatges que arribin amb les mateixes condicions que aquest incorporaran automàticament l'etiqueta creada.

- Obrint la pestanya Filtres de la Configuració podreu veure la llista de filtres que teniu creats. Des d'aquí els podeu editar o esborrar.

2. Per a determinats períodes de temps en què no es pot mirar el correu, hi ha l'opció d'activar el Contestador automàtic a la pestanya General de la Configuració. Feu alguna prova. Activeu el contestador, escriviu un assumpte i un text de resposta i envieu-vos un missatge des d'un altre compte. No oblideu desactivar-lo quan acabeu.

3. Per localitzar un missatge o una informació que no recordem on es troba, és molt pràctica la Cerca, que es troba a la part superior de la pantalla. Proveu de posar el nom d'un dels vostres contactes o una paraula de referència i premeu el botó Cerca. Us apareixerà una llista amb els missatges on el contacte estigui com a remitent o com a destinatari, o bé els que contenen la paraula indicada.
Podeu concretar molt més la cerca obrint la fletxa petita a la dreta de la caixa de text: Mostra les opcions de cerca.

4. Exploreu les possibilitats de personalització del correu obrint la pestanya Labs de la Configuració. Correu Labs és una plataforma de prova per a funcions experimentals que encara no s'han acabat de desenvolupar. Per aquest motiu, és possible que algunes funcions canviïn, s'interrompin o desapareguin. Tot i això, trieu les funcions que us interessin de les que hi trobareu i habiliteu-les. Deseu els canvis (botó al final de la pàgina) i comproveu els canvis que s'hagin produït en el vostre compte de correu.

Alertes de Google

1. Trieu un tema que us interessi. Aneu a la pàgina d'Alertes de Google <http://www.google.com/alerts?hl=ca> i feu una consulta de cerca seleccionant el tipus de resultat i la freqüència de resposta.

2. Comproveu que us arriba un missatge a l'adreça de correu que heu indicat segons la freqüència seleccionada.

Des de la mateixa pàgina podeu afegir altres temes d'alerta i administrar les alertes que tingueu actives.