Title: Crear i organitzar
Course: La meva XTEC > Section: Mòdul 2

Planificació amb el calendari

1. Comproveu que teniu accés als serveis de La meva XTEC. Si no ho heu fet mai abans, seguiu les instruccions:
Podeu entrar a La meva XTEC des de l'enllaç de la part superior dreta de la pàgina principal de la XTEC o directament des de la URL: https://sites.google.com/a/xtec.cat/aplicacionsxtec/
Per iniciar la sessió heu d'introduir les vostres dades (nom d'usuari/ària i contrasenya). Així arribareu a la pàgina principal dels serveis personalitzats XTEC, on trobareu l'accés als diferents serveis: correu, calendari, documents, etc.
2. Entreu al calendari. Una vegada obert, teniu accés als diferents espais de la interfície:
- La zona de calendari per a crear esdeveniments.
- Els vostres calendaris. Es veu quan en teniu més d'un.
- Calendaris que us han compartit altres persones usuàries.
- Tipus de vista: dia, setmana, mes, 4 dies, agenda.
- Accés a altres opcions (Més) i a la configuració del calendari.

Comproveu que sabeu trobar la funcionalitat de configuració de Calendari XTEC.
3. Creeu i modifiqueu esdeveniments:
- Creeu un nou esdeveniment tot clicant directament sobre el dia/hora del calendari en què el voleu situar.
- Arrossegueu l'esdeveniment que heu creat per canviar-lo de dia/hora i allargar la durada.
- Editeu l'esdeveniment:
  - Escriviu una descripció.
  - Convideu persones a assistir-hi. Aquestes persones rebran un missatge de correu on podran confirmar o rebutjar l'assistència.
  - Trieu un altre color diferent al genèric del calendari per mostrar aquest esdeveniment.
  - Modifiqueu, si així ho voleu, les notificacions que apareixen per defecte.
  - Si voleu, afegiu un lloc (una adreça) i adjunteu un fitxer.
  - Observeu que també podeu modificar, si us interessa, el nivell de privadesa predeterminat. Això us permetria fer públic aquest esdeveniment tot i que el vostre calendari fos privat.

4. Creeu calendaris:
- Creeu un nou calendari. Per fer-ho podeu clicar sobre la fletxa del desplegable a Els meus calendaris. Escriviu el títol i la descripció i cliqueu Crea un calendari.

Des del menú desplegable del nou calendari (a la imatge següent el nom del calendari d'exemple és Àrea TAC):
- Trieu el color en el qual es mostraran els esdeveniments del nou calendari.
- Configureu els recordatoris i notificacions per defecte del calendari des de la pestanya Notificacions.
- Creeu un esdeveniment en el calendari tot seleccionant l'opció corresponent del menú. Modifiqueu, si així ho voleu, les notificacions que apareixen per defecte.
- Comproveu l'efecte d'amagar el calendari.