Title: Opcions de correu
Course: La meva XTEC > Section: Mòdul 1

Configuració

1. Personalitzeu el vostre correu. Per fer-ho, obriu el botó de configuració i feu les accions següents a cadascun dels menús:

- General:
  - Idioma: Trieu l'idioma de visualització que desitgeu
  - Estil de text predeterminat. Podeu fixar algunes característiques del text que s'aplicaran automàticament quan redacteu un missatge: Tipus de text, mida, color...
  - La meva imatge: Pengeu una imatge pròpia (s'associarà a tots els productes i serveis de google del mateix usuari que mostrin la imatge pública). Llegiu la informació complementària per saber com seleccionar o modificar una imatge.
  - Signatura: Escriviu el text que sortirà automàticament al final de cada missatge. El vostre nom, el nom del centre o qualsevol altra informació que vulgueu afegir.
Per conservar les modificacions, feu clic al botó Desa els canvis.
- Comptes:
  - Canvia la configuració del compte: Si ho desitgeu podeu canviar la vostra contrasenya.
  - Envia correu com a: Si teniu una altra adreça de correu electrònic, la podeu incorporar aquí per tenir l'opció d'utilitzar-la per enviar missatges quan sigui convenient. Per acabar el procés s'ha de verificar que la nova adreça és vostra; per tant, heu d'enviar una verificació i seguir les instruccions que rebreu a l'adreça que voleu afegir.  També podeu modificar el nom que sortirà associat a l'adreça si feu clic a edita la informació.
- Safata d'entrada:
  - Tipus de safata d'entrada: Proveu les diferents modalitats de visualització dels missatges i comproveu com funcionen els criteris de classificació per triar la modalitat que més us interessi.
Per fixar cada modalitat, feu clic al botó Desa els canvis.
- Etiquetes:
  - Etiquetes del sistema: Fixeu-vos en quines etiquetes del sistema no utilitzeu i amagueu-les.
  - Creeu una etiqueta nova amb el nom 'Activitats AA'. No oblideu desar els canvis.
  - Torneu a la safata d'entrada i apliqueu l'etiqueta 'Activitats AA' als missatges que tinguin a veure amb aquest curs.
  - Obriu o marqueu un missatge dels que heu rebut i des del botó Etiquetes de la pàgina d'inici creeu una etiqueta nova amb el nom 'Correu'. Situeu-la a 'Activitats AA' i apliqueu-la al missatge que heu obert o marcat.

Contactes

1. Obriu el botó Contactes dintre de l'espai del correu o des de La Meva XTEC. Veureu les dades que hagueu introduït prèviament i també les adreces que heu utilitzat en el vostre correu (enviar i rebre missatges).

  - Afegiu alguns contactes nous des del botó de l'esquerra. Si voleu, podeu introduir totes les dades o només l'adreça electrònica.
  - Completeu les dades dels vostres contactes afegint el nom i el cognom en els casos en que no hi estiguin. Veieu que és com una agenda on també es poden desar altres dades com el número de telèfon o l'adreça postal.

2. Creeu un grup nou. A l'esquerra de la pantalla també trobareu un enllaç per crear un grup nou. Poseu-li el nom 'Docents' i afegiu dels vostres contactes aquells de les persones que es dediquin a la docència.

Si treballeu en un centre educatiu, creeu un grup amb el nom del centre i afegiu els membres de l'equip docent.

3. Envieu un missatge a un dels vostres grups. Observeu que només cal seleccionar el grup a la caixa Per a del missatge i ja s'incorporen totes les adreces que prèviament heu introduït.

Xat

1. Observeu la llista de contactes que apareix a la part inferior esquerra de la pantalla quan teniu obert el correu. Els contactes disponibles per comunicar-se via xat es veuran amb un cercle verd. Podeu fer clic sobre un dels noms connectats i s'obrirà una caixa per iniciar una conversa síncrona.

2. Configureu el vostre correu perquè es desi l'historial del xat.

3. Comproveu que el vostre correu tingui el xat activat. Inicieu una conversa amb un dels vostres contactes i després convideu una tercera persona que també estigui connectada.