Title: Gestió del lloc
Course: La meva XTEC > Section: Mòdul 4

Més opcions

1. Com a continuació de l'activitat anterior, afegiu elements a la Barra lateral. Per començar, afegiu l'element Navegació i de seguida el veureu afegit. Feu clic a Edita per incloure enllaços a pàgines del mateix lloc web o a pàgines web externes. Afegiu tres url de tres pàgines web que us semblin interessants per al tema objecte del vostre lloc web.

2. Personalitzeu els enllaços de peu de pàgina. Des del Disseny del lloc, on arribeu a partir del botó Més | Gestiona el lloc, feu clic a l'enllaç Personalitza els enllaços de peu de pàgina del sistema. Podeu amagar els enllaços que surten per defecte. Per fer-ho efectiu, feu clic sobre el botó Desa.

3. Situeu-vos a la pàgina inicial. Inseriu una taula des del menú Taula. En una de les cel·les inseriu una imatge que il·lustri el tema objecte del vostre lloc web. Per fer-ho, feu clic al botó Edita per tenir accés als menús i a la barra de format. Obrint el menú Insereix trobareu un munt d'opcions. La primera és per inserir una imatge. Teniu la possibilitat de carregar un fitxer gràfic del vostre ordinador o introduir una adreça web (url). Assegureu-vos que podeu utilitzar les imatges triades i respecteu les llicències d'ús, indicant la procedència quan sigui necessari. Podeu consultar el lloc web Propietat intel·lectual i drets d'autoria.

Una vegada tingueu la imatge a la pàgina, podeu modificar alguns detalls: alineació, mida i ajust del text. També la podeu eliminar si no us acaba de convèncer. Igualment podeu modificar o eliminar l'enllaç que acompanya la imatge.

Per acabar i no perdre els canvis efectuats, feu clic al botó Desa. Tot i que es va desant un esborrany automàticament cada cert temps, fins que no fas aquesta acció no es desa definitivament.

4. Inseriu altres elements: una línia horitzontal, una paraula amb un enllaç a una pàgina web, un vídeo (hi ha elements que no es visualitzen mentre s'està editant la pàgina, es fan visibles quan es desa). Si disposeu d'un calendari a La Meva XTEC, inseriu-lo al final de la pàgina d'inici. Podeu crear prèviament un calendari nou on poseu les dates de realització de la webquesta a l'aula i inserir-lo a la pàgina d'inici. Comproveu que si feu modificacions al calendari, surten automàticament reflectides al lloc web.

5. Inseriu una Llista de subpàgina al principi de la pàgina incial. És com un índex de les pàgines que hi ha al lloc, ordenades per nivells. Tenen l'enllaç per anar directament a cadascuna de les pàgines.

Comproveu que podeu inserir molts elements diferents: quadres de text, documents, fulls de càlcul, mapes, fotos de Picasa, gadgets...

6. Subscriviu-vos als canvis de pàgina. Quan teniu un lloc web compartit amb altres persones amb permís d'edició, és molt útil subscriure's als canvis de pàgina per rebre una notificació quan algú ha introduït modificacions. Així no s'ha d'anar obrint el lloc a l'atzar per veure les col·laboracions.

Obrint el botó Més, trobareu dues maneres de subscriure's:

- Dins del bloc Accions de la pàgina, opció Subscriu-te als canvis de pàgina. Amb això us arribarà una notificació quan algú faci canvis a la pàgina que teniu oberta en el moment de fer la subscripció.
- Dins del bloc Accions del lloc, opció Subscriu-te als canvis de pàgina. Amb això us arribarà una notificació quan algú faci canvis a qualsevol pàgina del lloc web.